open-index/open-wikipedia-markdown huggingface dataset:
खाटू क‌‌‍लां (बडीखाटू )

सम्पूर्ण राजस्थान के आर्थिक दृष्ठी से महत्वपूर्ण स्थानों में से एक खाटूकलां राजस्थान राज्य के नागौर जिले की जायल तहसील का एक गाँव है। यह जिला मुख्यालय से 60 कि॰मी॰ तथा तहसील मुख्यालय से 21 कि॰मी॰ दूरी पर स्थित है। बड़ी खाटू ग्रामपंचायत है। बड़ी खाटू में लम्बे समय से चेजा पत्थर (sand Stone) का खनन कार्य किया जाता रहा है। यहाँ से अच्छी गुणवत्ता का चूना पत्थर काफी मात्र में किशनगढ़ मार्बल मंडी के अलावा देश के कई अन्य स्थानों पर निर्यात किया जाता है। भवन निर्माण में यहाँ का पत्थर अतिउत्तम है। मकानों की छतों पर यहाँ की पट्टियाँ लगाई जाती है. वर्तमान में यहाँ पर कई स्टोन कटिंग की फैक्ट्रीज लगी हुई है जहाँ पर पत्थर की कटाई की जाती है। पत्थर की लिरियां मकानों के सामने सुन्दर डिजाईन बनाने के लिए उपयोग में ली जाती है. 

*दर्शनीय स्थल/ धार्मिक स्थान* 
    1. श्री दीपेश्वर महादेव शिव बाग़
अंगूठाकार| दीपेश्वर महादेव शिव बाग़ बड़ी खाटू

श्री महाप्रभुजी के सत्संग से अतिप्रभावित बड़ी खाटू निवासियों ने उनसे चातुर्मास उनके यहां बड़ी खाटू में करने की विनती की।

तब श्री महाप्रभुजी ने उन्हें समझाया कि *भगवान तो भक्तों के वश में होते हैं। आप सभी की यही इच्छा है कि मैं इस वर्ष चातुर्मास यहीं करूं, आपकी इच्छा अवश्य पूरी हो जाएगी। परन्तु एक बात का ध्यान रखना कि साधु लोग किसी गृहस्थ के घर पर नहीं ठहरते हैं, अत: गाँव के बाहर एकान्त व शान्त जगह पर जहाँ आप उचित समझें वहीं पर चातुर्मास करूंगा।* श्री गुरुदेव के इन वचनों को सुनकर भक्तों ने कहा, *गुरुदेव, हमारे गाँव में पश्चिम की ओर पहाड़ के नीचे कुछ मकानादि हैं। वहां पर आप विराजने की कृपा कीजिये। वहाँ पर कुछ कमी होगी तो आपकी आज्ञानुसार उसे भी अवश्य ही पूरा करने का प्रयत्न करेंगे।*

इतने में धनिक सेठ श्री वेंकटलाल बजाज कहने लगे, *श्री महाप्रभुजी के विराजने के लिए मैं अपनी ओर से एक कमरा बना दूंगा। इतनी सी सेवा का अवसर मुझे भी प्रदान कीजिये।*

इन सब भक्त गणों के पवित्र आग्रह पर उन्होंने अपनी स्वीकृति प्रदान कर दी। श्री महाप्रभुजी अपने भक्तों की इस पवित्र भावना से बहुत प्रसन्न हुए। श्री महाप्रभुजी ने अपने भक्त गणों से कहा, *मैं अवश्य ही निश्चित समय पर आऊंगा।*

यह आज्ञा सुनकर सभी भक्त गण अति प्रसन्न हुए। वे सब श्रीगुरुदेव की जय-जयकार करते हुए प्रणाम करके, चरण रज को मस्तक पर लगाकर वापस अपने-अपने घर चले गये।

बड़ी खाटू ग्रामवासियों ने चातुर्मास के लिए उचित प्रबन्ध किया। उन्होंने खाटू से पश्चिमी ढलान की ओर श्री दीपनारायण भगवान की बगीची की स्थापना की एवं सेठ श्री वेंकटलाल जी बजाज ने श्रीमहाप्रभुजी के विराजने के लिए एक सुन्दर कमरा बनवाया।

 

श्रेणी:नागौर ज़िला
श्रेणी:नागौर ज़िले के गाँव
यान मायेन

**यान मायेन द्वीप** (Jan Mayen) आर्कटिक महासागर में स्थित एक ज्वालामुखीय द्वीप है जो नोर्वे का अंग है। यान मायेन द्वीप आइसलैंड से 600 किमी पूर्वोत्तर, ग्रीनलैंड से 500 किमी पूर्व और नोर्वे के पश्चिमोत्तरी छोर से 1,000 किमी पश्चिम में स्थित है। इस पूर्वोत्तर-से-दक्षिणपश्चिम 55 किमी लम्बे और 373 वर्ग किमी क्षेत्रफल वाले द्वीप के कुछ भाग पर हिमानियाँ (ग्लेशियर) विस्तृत हैं। द्वीप के दो मुख्य भाग हैं: पूर्वोत्तर का बड़ा 'नॉर्द यान' (Nord-Jan) हिस्सा और दक्षिणपश्चिम का छोटा 'सोर-यान' (Sør-Jan) हिस्सा जो एक 2.5 किमी चौड़े भूडमरू (इस्थ्मस) से जुड़े हुए हैं। द्वीप के उत्तर में 2,277 मीटर (7,470 फ़ुट) ऊँचा बीरेनबर्ग​ (Beerenberg) ज्वालामुखी स्थित है। द्वीप के उत्तर और दक्षिणी हिस्से को जोड़ने वाले जलडमरू पर दो झीलें हैं जिन्हें नॉर्दलागूना (Nordlaguna, उत्तर झील) और सोरलागूना (Sørlaguna, दक्षिण झील) कहते हैं। इस टापू का निर्माण समुद्रतल में एक 'यान मायेन हॉटस्पॉट (गर्मछिद्र)' नामक ज्वालामुखीय दरार से लावा उगलने से हुआ था।

## इतिहास और स्थान की विशेषता
जान मायेन की खोज 17वीं शताब्दी की शुरुआत में हुई थी और यह 1930 में नॉर्वे का हिस्सा बना। यहां एक सक्रिय नॉर्वेजियन सैन्य और मौसम केंद्र मौजूद है। यहां कोई भी पर्यटन अवसंरचना उपलब्ध नहीं है — न तो आवास की सुविधा है और न ही परिवहन की (न ही बाहरी दुनिया से जान मायेन आने-जाने के लिए और न ही द्वीप के भीतर)। 2010 में जान मायेन को एक प्रकृति संरक्षित क्षेत्र घोषित किया गया, जो सामान्य रूप से एक सकारात्मक कदम है, लेकिन यहाँ के पर्यटकों के लिए नियम इतने कठोर हैं कि द्वीप की यात्रा और भी कठिन हो गई है। 2010 से पहले ही पर्यटक यात्राएं बहुत कम थीं, लेकिन अब ये और भी दुर्लभ हो गई हैं — खासकर वे कुछ ही लोग जिन्होंने केवल स्टेशन या क्वालरोसबुक्टा से अधिक देखा हो। मौसम की कठोरता, उबड़-खाबड़ समुद्र और सुरक्षित प्राकृतिक बंदरगाहों की कमी के कारण जान मायेन की यात्रा करना पहले से ही बेहद कठिन है। दूसरी ओर, यह द्वीप भूविज्ञान, प्राकृतिक दृश्य और इतिहास के लिहाज से बेहद अनोखा और आकर्षक है — और ध्रुवीय रोमांच के शौकीनों के लिए निःसंदेह देखने और अनुभव करने लायक।

## इन्हें भी देखें
* स्वालबार्ड

## सन्दर्भ


श्रेणी:आर्कटिक महासागर के द्वीप
श्रेणी:नॉर्वे
कल्पसूत्र (जैन)

right|thumb|200px|1375-1400 की इस कल्पसूत्र पाण्डुलिपि में महावीर के जन्म का चित्रण है।
**कल्पसूत्र** नामक जैनग्रंथों में तीर्थंकरों (पार्श्वनाथ, महावीर स्वामी आदि) का जीवनचरित वर्णित है। भद्रबाहु इसके रचयिता माने जाते हैं। यह प्राकृत भाषा में है। पारंपरिक रूप से मान्यता है कि इस ग्रन्थ की रचना महावीर स्वामी के निर्वाण के १५० वर्ष बाद हुई।

आठ दिवसीय पर्यूषण पर्व के समय जैन साधु एवं साध्वी कल्पसूत्र का पाठ एवं व्याख्या करते हैं। इस ग्रन्थ का बहुत अधिक आध्यात्मिक महत्व है इसलिये केवल साधु एवं साध्वी ही इसका वाचन करते हैं और सामान्य लोग इसे हृदयंगम करते हैं।

कल्पसूत्र का सर्वप्रथम हिन्दी अनुवाद आचार्य आनंद सागर सूरीश्वर ने किया था।

## इन्हें भी देखें
* कल्पसूत्र - जो वेद के छह अंगों में से एक हैं।
* कल्पसूत्र

## बाहरी कड़ियाँ
*https://jainworld.jainworld.com/JWHindi/Books/amar+muni/shree%20kalpasutra%20charitra%E0%A4%B6%E0%A5%8D%E0%A4%B0%E0%A5%80%20%E0%A4%95%E0%A4%B2%E0%A5%8D%E0%A4%AA%E0%A4%B8%E0%A5%82%E0%A4%A4%E0%A5%8D%E0%A4%B0%20%E0%A4%B8%E0%A4%9A%E0%A4%BF%E0%A4%A4%E0%A5%8D%E0%A4%B0-4.pdf

श्रेणी:जैन ग्रंथ
कवचपट्ट

अंगूठाकार|कवचपट्ट

**कवचपट्ट** (belt armor) इस्पात की उन चादरों को कहते हैं जो जहाजों की रक्षा के लिए उनके चारों ओर मढ़ी रहती हैं। ये चादरें बड़ी मोटी होती हैं, उदाहरणत: १४ इंच; इसलिए इन्हें चादर न कहकर पट्ट कहा जाता है।

## इतिहास एवं विकास
जहाजों को कवचपट्टों से सुरक्षित करने की कल्पना बड़ी पुरानी है। २५० ई.पू. में प्रसिद्ध प्राचीन वैज्ञानिक आर्किमिडीज़ ने अपने देश के राजा हीरों के लिए पीतल के सिक्कड़ों और मोटी रस्सियों से सुरक्षित पोत बनवाया था। १८४० ई. में ब्रिटेन ने लोहे-पत्र-रक्षित पोत फ्ऱांसवालों ने बनाए, जो १८५५ की लड़ाई में बहुत उपयोगी सिद्ध हुए। इसके बाद अन्य देशों में कई जहाज बने जिनपर लोहे के पट्ट चढ़े थे। ये लगभग १ इंच मोटे होते थे। धीरे-धीरे पट्टों की मोटाई बढ़ाई जाने लगी। १८५७ में ४ इंच मोटे पट्टों का उपयोग हुआ, १८६६ में ६ इंच का, १८८१ में २४ इंच का।

स्वभावत: खोज होने लगी कि किस धातु के पट्ट से अधिकतम सुरक्षा होती है। ढलवाँ लोहे, इस्पात और पिटवाँ लोहे में पिटवाँ लोहा ही अधिक अच्छा निकला और पहले इसी धातु का उपयोग किया जाता था। यद्यपि इस्पात पिटवाँ लोहे से अधिक कड़ा अवश्य होता है, तथापि चोट खाने पर वह चटख जाता है। अधिक चिमड़ापन लाने के लिए मुख पर इस्पात और पीठ पर पिटवाँ लोहा लगाने की प्रथा चली। पहले दोनों को जोड़ने में कठिनाई पड़ती थीं, परंतु कुछ समय में एक अच्छी रीति निकली जिसमें पिटवाँ लोहे के पट्ट पर अतितप्त पिघला इस्पात ढाल दिया जाता है। इससे पिटवाँ लोहे का ऊपरी पृष्ठ पिघल जाता है और जोड़ सच्चा बनता है; परंतु अधिक सफलता कैप्टेन टी.जे. ट्रेसिडर की विधि से मिली (सन् १८८७), जिसमें इस्पात के पत्र को ही एक ओर कड़ा कर दिया जाता था और दूसरी ओर नरम रखा जाता था। इसके लिए तप्त इस्पात को पानी की धार से एक ओर शीतल किया जाता था। इससे अच्छा पट्ट बनाने की रीति १८९१ ई. में अमरीका के एक व्यक्ति हार्वी ने आविष्कृत की। इस रीति के अनुसार पिटवाँ लोहे के दो पट्टों के बीच चूर्ण कार्बन रखकर उन्हें दो या तीन सप्ताह तक तप्त रखा जाता था। इससे प्रत्येक पट्ट का एक पृष्ठ इस्पात हो जाता था और एकाएक शीतल करने पर अत्यंत कड़ा हो जाता था। इस प्रकार के बने पट्ट पहले से बहुत अच्छे होते थे, परंतु तब भी उनमें यह त्रुटि थी कि पीठ पर्याप्त चिमड़ी नहीं होती थी। १८९४ ई. में जर्मनी के प्रसिद्ध क्रुप कारखाने ने निकेल तथा क्रोमियम मिश्रित इस्पात के पट्ट बनाए जो एक ओर हार्वी की रीति से कड़े कर दिए जाते थे। ये पट्ट अपने से ढाई गुने मोटे पिटवाँ लोहे के पट्ट के समान पुष्ट होते थे। अब भी जहाजों की बगल को दृढ़ करने के लिए इसी विधि से कवचपट्ट बनते हैं। लगभग १६ इंच की मोटाई से साधारण सुरक्षा मिल जाती हैं।

सन् १९१४-१८ के विश्वयुद्ध में जहाजों की छतों को भी कवचित करने की आवश्यकता पड़ी, क्योंकि ऊपर से हवाई जहाजों से गोलियाँ बरसती थीं या बम गिरते थे और अधिक दूरस्थ तोपों के गोले भी ऊँचाई से गिरते थे। छत के लिए बहुत चिमड़े कवचपट्टों की आवश्यकता पड़ती है। निकेल तथा क्रोमियम पड़े इस्पात यहाँ भी लगाए जाते हैं, परंतु उनका पृष्ठ विशेष कठोर नहीं किया जाता।

श्रेणी:नौसैनिक कवच
प्रेम रावत

thumbnail|प्रेम रावत

**प्रेम रावत** (जन्म;१० दिसम्बर १९५७,हरिद्वार,उत्तर प्रदेश) एक विश्वविख्यात अध्यात्मिक गुरु है। जन्म १० दिसम्बर १९५७ में भारत के अध्यात्मिक नगर हरिद्वार में हुआ था। प्रख्यात अधय्त्मिक गुरु हंस जी महाराज इनके पिता थे। ये एक विशेष रूप से ध्यान लगाने वाला अभ्यास, ज्ञान देते हैं। ये वैयक्तिक संसाधन की खोज जैसे अंदरूनी शक्ति,चुनाव , अभिमूल्यन आदि पर आधारित शांति की शिक्षा देते हैं।

रावत, हंस जी महाराज, जो की एक प्रसिद्ध भारतीय आध्यात्मिक गुरु थे, के सबसे युवा पुत्र हैं। ये दिव्य सन्देश परिषद् के संस्थापक हैं जिसे की बाद में डीवाइन लाइट मिशन या डी.अल.ऍम.के नाम से जाना गया। इनके पिता के स्वर्गवास के बाद ८ वर्ष की उम्र के रावत सतगुरु (सच्चा गुरु) बन गए। १३ वर्ष की उम्र में रावत ने पश्चिम की यात्रा की और उसके बाद यूनाइटेड स्टेट्स में ही घर ले लिया। कई नवयुवको ने इस दावे पर रूचि दिखाई की रावत ईश्वर का ज्ञान सीधे ही खुद के अनुयाइयों को दे सकतें हैं।

## सन्दर्भ

श्रेणी:1957 में जन्मे लोग
श्रेणी:उत्तर प्रदेश के लोग
श्रेणी:आध्यात्मिक गुरु
श्रेणी:जीवित लोग
सुशील कोइराला

**सुशील कोईराला** नेपाल के प्रधानमंत्री रह चुके हैं। वे नेपाल के वरिष्ठ राजनीतिज्ञ तथा लोकतान्त्रिक योद्धा है तथा नेपाली कांग्रेस पार्टी के सभापति है। 10 फ़रवरी 2014 को राष्ट्रपति ने उन्हें प्रधानमंत्री पद की शपथ दिलाई। वे नेपाल के 37वें तथा वर्ष 2008 में राजशाही खत्म होने के बाद छठे प्रधानमंत्री रहे। अक्टूबर २०१५ में नया संविधान लागू होने के पश्चात चुनाव में उन्हें खड्ग प्रसाद शर्मा ओली के हाथों हार का सामना करना पड़ा। 

## परिचय
सुशील कोइराला का जन्म पिता बोधप्रसाद व माता कुमुदिनी के ज्येष्ठ सुपुत्र के रूप में विराटनगरमे सन् १९३९ में हुआ। वे अविवाहित हैं। वे नेपाल के पूर्व प्रधानमंत्री गिरिजा प्रसाद कोईराला के कजिन हैं। 

सन 1960 में तत्कालीन राजा ने संविधान भंग कर कई राजनीतिक लोगों को जेल में डाल दिया था, इसमें उनके कई रिश्तेदार भी शामिल थे। वह भारत आ गए और उन्होंने वहाँ लगभग 16 साल गुजारे। इस दौरान वे 6 साल भारत और नेपाल की जेलों में भी रहे।

## राजनीतिमें प्रवेश
वी पी कोइराला की प्रजातान्त्रिक समाजवादी धारा से प्रेरित होकर सन् 1950 से इन्होने राजनीति में प्रवेश किया। सन 1955 में वे नेपाली कांग्रेस से जुड़े। १९६१ में राजा महेन्द्र द्वारा प्रजातन्त्र का हरण होने के बाद वे १६ साल भारत में प्रवास में रहे। वहीँ से नेपाली काँग्रेस के मुखपत्र तरुण का सम्पादन किया। नेपाल और भारत में उन्होंने लगभग 6 साल राजनैतिक बन्दी का जीवन गुजारा। 1980 में वे नेपाली काँग्रेस के केन्द्रीय सदस्य बने। 1981 के जनमत संग्रह में वे बहुदलीय प्रजातन्त्र के अभियान में शामिल रहे। वे 1986 सत्याग्रह और 1989 की ऐतिहासिक जनआन्दोलन १ में सक्रियरूप से शामिल थे।

## सभापति
सन् २०१० सितंबर २२ को काठमांडू में हुई १२ वें महाधिवेशन में वे नेपाली काँग्रेस के सभापति चुने गए। 

पाँच दशक राजनीति में गुजारने वाले कोइराला ने कई बार बने कांग्रेस नेतृत्व वाली सरकार के मन्त्री पद अस्वीकार किए हैं। समकालीन नेताओं में कोइराला की जीवनशैली को ज्यादा ही सादगीपूर्ण माना जाता हैं।

## प्रधानमंत्री पद
२०१३ में हुए चुनाव में नेपाली कांग्रेस 194 सांसदों के साथ सबसे बड़ी पार्टी के रूप में उभरी जबकि 173 सदस्यों के साथ सीपीएन-यूएमएल संसद में दूसरी सबसे बड़ी पार्टी बनी। नेपाली कांग्रेस के साथ छह सूत्री समझौता करने के बाद सीपीएन-यूएमएल की स्थायी समिति ने प्रधानमंत्री पद के लिए कोइराला का समर्थन किया। छह सूत्री समझौते के तहत दोनों पार्टियां एक साल के भीतर नया संविधान लागू करने और नए संविधान को मंजूरी देने के बाद इसके अध्यक्ष, उपाध्यक्ष और चेयरमैन के पदों के लिए चुनाव कराने पर सहमत हुईं।

इनके प्रधानमंत्रित्व काल में नेपाल में २० सितंबर २०१५ को नया संविधान लागू हो गया। 

प्रथम बार नेपाल में लोकतान्त्रिक संविधान लागू होने के बाद अक्टूबर २०१५ में प्रानमंत्री पद के लिए हुए चुनाव में वे सी पी एन -यू एम एल के उम्मीदवार के पी शर्मा ओली से चुनाव हार गए। ओली को १४ राजनीतिक दलों के ३२१ सांसदों और एक निर्दलीय संसद का समर्थन प्राप्त था। इस निर्वाचन में ओली को ५९८ और सुशील कोइराला को ३३८ मत प्राप्त हुए।  

## मृत्यु
विसं 2072 माघ 25,अथवा 9 फरवरी सन् 2016 की रात 12 बजकर 50 मिनट मध्यरात में काठमांडू महाराजगंज स्थित उनके निवास में कोइरालाका निधन हुआ था। कुछ दिनों से सामान्य बुखार के कारण अस्वस्थ हुए कोइराला चिकित्सकों के अनुसार निमोनिया के कारण आकस्मिक निधन हुआ।  

## सन्दर्भ

 

श्रेणी:नेपाल के प्रधानमन्त्री
श्रेणी:1939 में जन्मे लोग
श्रेणी:२०१६ में निधन
रेगिनाल्ड फेसेंडेन

**रेगिनाल्ड ऑब्रे फेसेंडेन** (; ६ अक्टूबर १८६६, क्यूबेक - २२ जुलाई १९३२), एक देशीयकृत अमेरिकी नागरिक, एक आविष्कारक थे जिन्होंने रेडियो प्रसारण के क्षेत्र में अग्रणी प्रयोग किए, जिसमें आवाज और संगीत के शुरूआती एवं संभवतः प्रथम रेडियो प्रसारण शामिल है।

## सन्दर्भ

श्रेणी:१८६६ जन्म
श्रेणी:१९३२ में निधन
श्रेणी:रेडियो
श्रेणी:आविष्कारक
कैयट

**कैयट** पतंजलि के व्याकरण भाष्य की 'प्रदीप' नामक टीका के रचयिता। देवीशतक के व्याख्याकार कैयट इनसे भिन्न है।

उनके पिता का नाम जैयटोपाध्याय था (*महामाष्यार्णवाऽवारपारीणंविवृतिप्लवम्। यथागमं विधास्येहं कैयटो जैयटात्मज*)। अनुमान है कि वे कश्मीर निवासी थे। पीटर्सन ने कश्मीर की रिपोर्ट में कैयट (और उव्वट) को प्रकाशक ऽर मम्मट का भाई और जैयट का पुत्र कहा है। काव्यप्रकाश की 'सुधासागर' नामक टीका में १८वीं शती के भीमसेन ने भी कैयट और औवट शुक्लयजुर्वेद को सम्मट के भाष्यकार को मम्मट का अनुज और शिष्य बताया है। पर यजुर्वेदभाष्य पुष्पिका में औवट (या उव्वट) के पिता का नाम वज्रट कहा गया है।

काश्मीरी ब्राह्मणपंडितों के बीच प्रचलित अनुश्रुति के अनुसार कैयट पामपुर (या येच) गाँव के निवासी थे। महाभाष्यांत पाणिनि व्याकरण को वे कंठस्थ ही पढ़ाया करते थे। आर्थिक स्थिति दयनीय होने के कारण उदरपोषण के लिये उन्हें कृषि आदि शरीरश्रम करना पड़ता था। एक बार दक्षिण देश से कश्मीर आए हुए पंडित कृष्ण भट्ट ने कश्मीरराज से मिलकर तथा अन्य प्रयत्नों द्वारा कैयट के लिए एक गाँव का शासन और धनधान्य संग्रह किया और उसे लेकर जब वे उसे समर्पित करने उनके यहाँ पहुँचे तो उन्होने भिक्षा दान ग्रहण करना अस्वीकार कर दिया। वे कश्मीर से पैदल काशी आए और शास्त्रार्थ मे अनेक पंडितों को हराया। वहीं प्रदीप की रचना हुई। इस टीकाग्रंथ के संबंध में उन्होने लिखा है कि उसका आधार भर्तृहरि (वाक्यपदीयकार) की भाष्यटीका है जो अब पूर्णरूप से अप्राप्य है)। प्रदीप में स्थान स्थान पर पतंजलि और भर्तृहरि के स्फोटवाद का अच्छा दार्शनिक विवेचन हुआ है।

## बाहरी कड़ियाँ
*कैयट एवं हरदत्तमिश्र : समासीकरण के सन्दर्भ में

श्रेणी:संस्कृत वैयाकरण
भारतीय चरागाह एवं चारा अनुसंधान संस्थान, झांसी

right|thumb|300px
**भारतीय चरागाह एवं चारा अनुसंधान संस्थान** (Indian Grassland and Fodder Research Institute) उत्तर प्रदेश के झांसी में स्थित है। इसकी स्थापना 1962 में हुई थी। झांसी में इस संस्थान की स्थापना करने का मुख्य कारण यहाँ सभी प्रमुख घासों का पाया जाना भी था। तत्पश्चात् सन् 1966 में इसका प्रशासनिक नियंत्रण भारतीय कृषि अनुसंधान परिषद, नई दिल्ली को सौंपा गया। 

संस्थान ने अपने स्थापना काल से ही चारा उत्पादन व उपयोग के विभिन्न पहलुओं पर अनुसंधान कर राष्ट्रीय एवं अंतरराष्ट्रीय स्तर पर उसका प्रचार-प्रसार करने और समन्वित विकास करने में अहम् भूमिका निभायी है। इसके अतिरिक्त संस्थान में अखिल भारतीय चारा समन्वित परियोजना का संचालन भी किया जा रहा है। साथ ही संस्थान के उद्देश्यों की पूर्ति के लिए देश-विदेश के सहयोग से अन्य परियोजनाएं सफलतापूर्वक संचालित की जा रहीं हैं। 

जलवायु तथा कृषि की क्षेत्रीय आवश्यकताओं को ध्यान में रखकर भारत के अन्य भागों में इस संस्थान के तीन क्षेत्रीय अनुसंधान केन्द्र स्थापित किए गए हैं जो अंबिका नगर (राजस्थान), धारवाड़ (कर्नाटक) एवं पालमपुर (हिमाचल प्रदेश) में स्थित हैं।

## अधिदेश

संस्थान के मुख्य लक्ष्य निम्नवत् हैं:

* चारा फसलों के आनुवांषिक संसाधनों का संकलन, संवर्धन, संग्रहण एवं उन्नत किस्मों का विकास।

* चारा फसलों एवं चरागाहों के विकास, उत्पादन एवं उपभोग पर आधारभूत तथा योजनाबद्ध अनुसंधान।

* चारा फसलों एवं चरागाहों पर होने वाले अनुसंधान कार्यों का समन्वयन एवं संकलन।

* चारा फसलों एवं चरागाहों के क्षेत्र में विषेषज्ञता एवं सलाह उपलब्ध कराना।

* पशुपालन व्यवसाय के लिए मानव संसाधन का विकास एवं तकनीकी स्थानान्तरण।

## इन्हें भी देखें
*चारा

## बाहरी कड़ियाँ
* '''भारतीय चरागाह एवं चारा अनुसंधान संस्थान''' का जालघर 

श्रेणी:भारत में अनुसंधान संस्थाएँ
श्रेणी:पशुपालन
कृपानिवास

**कृपानिवास रसिक** रामोपासना के एक प्रमुख आचार्य। 

इनका जन्म १७५० ई. के आसपास दक्षिण भारत में हुआ था। इनके पिता का नाम सीतानिवास तथा माता का गुणशीला था। वे श्री रंग के उपासक थे। उन्होंने इन्हें बचपन ही में रामानुजीय वैष्णव संत आनंद विलास से दीक्षा दिलाई। पंद्रह वर्ष की अवस्था में इन्हें संसार से विरक्ति हुई और वे घर त्याग कर मिथिला चले आए और रसिक भावना का आश्रय लिया। चारों धाम की पैदल यात्रा करते हुए अग्रदास के आचार्य पीठ रेवासा (जयपुर) गए। वहाँ से अयोध्या आए और कुछ दिनों वहाँ रहे। वहाँ से वे उज्जैन गए और वहांम् कुछ काल तक रहे। तदनंतर वे चित्रकूट आए ओर शेष जीवन वहीं व्यतीत किया। चित्रकूट में ही स्फटिक शिला के पास उनका देहावसान हुआ।

युगलप्रिया के अनुसार उन्होंने लगभग एक लाख छंदों की रचना की थी किंतु इनके जो ग्रंथ उपलब्ध हैं उनमें पच्चीस हजार से अधिक छंद नहीं हैं। उनके लिखे समस्त ग्रंथ सांप्रदायिक सिद्धांत निरूपण की दृष्टि से लिखे गए है। कुछ रचनाएँ भावनात्मक भी हैं जो विभिन्न राग-रागिनियों में गेय हैं।

श्रेणी:भक्तकवि
एथिलीन ग्लाइकोल

200px|right|thumb|एथलीन ग्लाइकोल 
**एथलीन ग्लाइकोल** (Ethylene glycol ; IUPAC नाम : इथेन-1,2-डायोल) एक कार्बनिक यौगिक है जो मोटरगाड़ियों में प्रतिहिमकारी (antifreeze) के रूप में उपयोग में आता है। इसे 'ग्लाइकोल' भी कहते हैं। इसका रासायनिक सूत्र (HO-CH2-CH2-OH) है। यह बहुलकों का पूर्वरूप था।

शुद्ध एथलीन ग्लाइकोल गंधहीन, रंगहीन, सिरप जैसा और स्वाद में मीठा द्रव है। यह विषैला होता है तथा इसे ग्रहण करने पर मृत्यु हो सकती है। यह सुंगधित तैलीय द्रव है, जिसका क्वथनांक १९७.५° सें. तथा गलनांक- १७.४° सें. है। आपेक्षित धनत्व ०° सें. पर १.१२५ है। यह ग्लिसरीन की भाँति मीठा तथा पानी और ऐलकोहल के साथ मिश्र्य है। औद्योगिक विधि में इसे एथिलीन गैस से, जो पेट्रोलियम भंजन का एक उपजात है, प्राप्त करते है। हाइपोक्लोरस अम्ल की अभिक्रिया से यह एथिलीन क्लोरोहाइड्रिन में बदलता है, जिसे दूधिया चूने के साथ गरम करके एथिलीन ग्लाइकोल प्राप्त करते हैं। 

इसके गुणधर्म प्राथमिक ऐलकाहलों से मिलते है। हाइड्राक्सिल समूह को हैलोजन से, अथवा हाइड्राक्सिल के हाइड्रोजन को ऐल्किल समूहों, अथवा क्षार धातुओं से, प्रतिस्थापित किया जा सकता है। आक्सीकरण पर पहले यह ग्लाइकोलिक अम्ल तथा पश्चात् आक्सैलिक अम्ल देता है। नाइट्रिक और सल्फ्यूरिक अम्लों की अभिक्रिया से एथिलीन डाइनाइट्रेट, एक तैलीय विस्फोटक द्रव (क्वथनांक ११४-११६° सें.), प्राप्त होता है, जिसे नाइट्रोग्लिसरीन की भाँति विस्फोटक के रूप में प्रयुक्त करते हैं। एथिलीन ग्लाइकोल को पानी में मिलाने पर पानी का हिमांक गिर जाता है। इसलिये उद्योगों में इसका विस्तृत उपयोग हिमीकरण (फ्रीजिंग) निवारण के लिये होता है।

## बाहरी कड़ियाँ
* WebBook page for C2H6O2
* CDC ATSDR - ToxFAQs - Ethylene Glycol
* ATSDR - Case Studies in Environmental Medicine: Ethylene Glycol and Propylene Glycol Toxicity
* National Pollutant Inventory — Ethylene glycol fact sheet
* Brief technical specification of ethylene glycol
* Medical information

श्रेणी:अल्कोहल विलायक
श्रेणी:घरेलू रसायन
श्रेणी:खतरनाक प्रदूषक
ग्लाइकोल

द्वि-हाइड्राक्सि ऐलकोहलों को **ग्लाइकोल** (Glycol) के नाम से संबोधित किया जाता है। इनकी उत्पत्ति किसी हाइड्रोकार्बन के दो हाइड्रोजन परमाणुओं को दो हाइड्राक्सिल समूहों से प्रतिस्थापित करके हो सकती है, पर दोनों हाइड्राक्सिल समूह भिन्न भिन्न कार्बनों से संयुक्त होने चाहिए। हाइड्राक्सिल समूहों के पारस्परिक स्थानों के विचार से इन्हें ऐल्फा-, बीटा-, गामा-, अथवा डेल्टा-ग्लाइकोलों में श्रेणीबद्ध किया जाता है।

इस वर्ग का सबसे सरल यौगिक एथिलीन ग्लाइकोल है, जिसे केवल ग्लाइकोल भी कहते हैं। इसका रासायनिक सूत्र HO-CH2-CH2-OH है।

इनके उच्च सजातीय, ऐल्फा प्रोपिलीन ग्लाइकोल CH3. CH. OH. CH2 OH) तथा CH3. CH (OH). CH (OH)CH3) भी चाशनी सदृश द्रव हैं और इनकी प्राप्ति प्रोपिलीन तथा ब्यूटिलीन से होती है। कुछ संकीर्ण ग्लाइकोल भी कीटोनों के वैद्युत-विश्लेषी अपकरण पर प्राप्त होते हैं। इसी प्रकार ऐसीटोन से एक ग्लाइकोल, जिसे पिनैकोल (टेट्रा मेथाइल एथिलीन ग्लाइकोल) कहते हैं, प्राप्त होता है। इसका गलनांक ३८° सें. है और ये सल्फ्यूरिक अम्ल के साथ आसवन करने पर एक कीटोन, पिनैकोलीन देता है।

श्रेणी:कार्बनिक विसिनल ग्लाइकोल के ऑक्सीकारक विदलन समझाइए?
६ठीं शताब्दी ईसा

**६ठीं शताब्दी ईसा** जूलियन कैलेंडर के अनुसार क्रिश्चियन युग के सन् 501 से सन् 600 तक की अवधि को कहते हैं।

श्रेणी:शताब्दी
माही गिल

**माही गिल** (पंजाबी: ਮਾਹੀ ਗਿੱਲ) भारतीय अभिनेत्री है। फलस्वरूप, साहेब, बीवी और गैंगस्टर, साथ ही इसके सीक्वल, साहेब, बीवी और गैंगस्टर रिटर्न्स में यौन रूप से कुंठित पत्नी माधवी देवी को चित्रित करने के बाद उन्हें पहचान मिली। 

## फिल्मोग्राफी

## सन्दर्भ

श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
श्रेणी:जीवित लोग
श्रेणी:1975 में जन्मे लोग
लान्तनौमापुक

thumb|240px|लान्तनौमापुक​ के एक संस्करण का एक पृष्ठ
**लान्तनौमापुक​** (आइसलैण्डी 'Landnámabók' का सही आइसलैण्डी उच्चारण) या **लैन्डनामाबोक** (अंग्रेज़ी विकृत उच्चारण), जिसे संक्षिप्त रूप से **लान्तनौमा** (Landnáma) भी कहते हैं, यूरोप के वाइकिंग युग के दौरान 9वीं और 10वीं सदी ईसवी में आइसलैंड में नॉर्स लोगों के आकर बस जाने का ऐतिहासिक वृत्तांत है। यह मध्यकालीन आइसलैण्डी भाषा में लिखा हुआ है।

## विवरण
लान्तनौमा पाँच भागों और 100 से अधिक अध्यायों में बंटा हुआ है। इसके पहले हिस्से में आइसलैंड के पाए जाने और यहाँ बसने वाले पहले लोगों की कहानी है, लेकिन बाद के भागों में पश्चिम से शुरू होकर दक्षिण तक बसने वालों की गिनती की गई है। 12वीं सदी तक बीतने वाली बहुत सी महत्वपूर्ण घटनाओं और पारिवारिक इतिहासों का भी वर्णन है। कुल मिलाकर 3,000 लोग और 1,400 बस्तियों का बखान किया गया है। यहाँ बसने वाले हर व्यक्ति के बारे में लिखा है कि वह कहाँ बसा और उसके आगे कौनसे वंशज हुए। कभी-कभी लोगों और जगहों के बारे में छोटी-छोटी कहानियाँ भी दी गई हैं। लान्तनौमा के अनुसार शुरू में 435 पुरुष यहाँ आकर बसे थे, जिनमें से अधिकतर द्वीप के उत्तरी और दक्षिण-पश्चिमी क्षेत्रों में रहने लगे। लान्तनौमापुक​ को किसने लिखा इस बात को लेकर मतभेद है। कुछ के अनुसार यह एक लेखक का काम है जबकि अन्य का मानना है कि उस काल में हुई सभाओं में सुनाए गए वर्णनों से इसे जोड़-जोड़कर बनाया गया।

## विभिन्न संस्करण
आइसलैंड में नॉर्स लोग यूरोप के वाइकिंग काल के दौरान 870 ईसवी से 930 ईसवी के बीच आकर बसे थे। लान्तनौमापुक​ में उस काल से कहीं बाद के वंशजों के नाम दर्ज हैं इसलिए यह वृत्तान्त उस काल के बाद 11वीं सदी के आसपास ही पूरा हुआ लगता है। वर्तमान में लान्तनौमापुक​ के जो संस्करण बचे हैं वे 13वीं सदी के दूसरे अर्ध के बाद के हैं, हालांकि कुछ इतिहासकारों का मत है कि इन्हें पूर्व रूप में 1068-1148 में जीने वाले आरी थ़ोरगिल्सन (Ari Þorgilsson) ने लिखा था। इस ग्रन्थ के पांच मध्यकालीन रूप मिलते हैं:
* स्तुरलुपुक (Sturlubók) - स्तुरला थ़ोरदारसन (Sturla Þórðarson) द्वारा कृत।
* हाउक्सपुक (Hauksbók) - हाउक्र एरलेंदसन (Haukr Erlendsson) द्वारा कृत - यह 'स्तुरलुपुक' और स्तिरमिर कौरासन (Styrmir Kárason) द्वारा लिखित रूपों पर आधारित है। स्तिरमिर कौरासन का संस्करण हमेशा के लिए खोया जा चुका है।
* मेलापुक (Melabók)
* स्कार्दसौरपुक (Skarðsárbók)
* थ़ोरदारपुक (Þórðarbók)

## इन्हें भी देखें
* आइसलैंड
* वाइकिंग

## सन्दर्भ


श्रेणी:आइसलैंड
श्रेणी:आइसलैंड का इतिहास
श्रेणी:यूरोप का इतिहास
श्रेणी:वाइकिंग युग
वाइकिंग युग

[thumb|230px|मध्यकालीन यूरोप में [वाइकिंग लोगों की यात्राएँ (मार्ग और अनुमानित वर्ष सहित)]]
**वाइकिंग युग** (Viking Age) यूरोप के इतिहास का एक युग था जो 8वीं सदी ईसवी से 11वीं सदी तक चला और विशेष रूप से उत्तरी यूरोप और स्कैंडिनेविया में केन्द्रित था। इस काल में स्कैंडिनेविया के वाइकिंग लोग यूरोप भर में युद्ध और व्यापार करते हुए फैले और आइसलैंड, ग्रीनलैंड, न्यूफिन्लैंड (सुदूर पूर्वी कनाडा में) तथा आनातोलिया तक जा पहुँचे। अक्सर वाइकिंग किसी क्षेत्र में पहुँचकर धावा बोलकर या धावा बोलने की धमकी देकर धन लूटते थे, कभी-कभी शहर जला देते थे या स्त्रियों-बच्चों को उठा ले जाते थे।

## इन्हें भी देखें
* लान्तनौमापुक​
* वरैंजियाई
* वाइकिंग

## सन्दर्भ


श्रेणी:ऐतिहासिक युग
श्रेणी:वाइकिंग युग
श्रेणी:यूरोप का इतिहास
पनोरमा

***पनोरमा*** () ब्रिटिश प्रवासी शासित प्रदेश जिब्राल्टर में प्रकाशित होने वाला दैनिक अख़बार है। समाचारपत्र का प्रकाशन दिसंबर 1975 से एक साप्ताहिक अख़बार के रूप में शुरू हुआ था। वर्ष 2002 से यह दैनिक समाचारपत्र बन गया। अख़बार की अपनी वेबसाइट भी है, जिसके अनुसार *पनोरमा* सम्पूर्ण जिब्राल्टर में ऐसा पहला अख़बार है जो वर्ल्ड वाइड वैब पर भी उपलब्ध है। वेबासाइट 1997 में स्थापित हुई थी तथा निवर्तमान समय में इसके दो डोमेन हैं: gibraltarpanorama.com और panorama.gi। वेबसाइट पर उपलब्ध अभिलेखागार में अगस्त 2005 से वर्तमान समय तक के ऑनलाइन संस्करण उप्लब्ध हैं।

## सन्दर्भ

## बाहरी कड़ियाँ
* 

श्रेणी:अंग्रेजी भाषा के समाचार पत्र
श्रेणी:जिब्राल्टर मीडिया
जिब्राल्टर बंदरगाह प्राधिकरण

**जिब्राल्टर बंदरगाह प्राधिकरण** () एक जिब्राल्टर सरकार के आधीन एक स्वतंत्र संस्था है। मूल जिब्राल्टर बंदरगाह प्राधिकरण की स्थापना वर्ष 1806 में हुई थी। परन्तु निवर्तमान प्राधिकरण की स्थापना 2005 में जिब्राल्टर पोर्ट अथोरिटी एक्ट (जिब्राल्टर बंदरगाह प्राधिकरण अधिनियम) के तहत हुई थी। हालांकि आधीकारिक तौर पर संस्था 2005 में स्थापित हो गई थी परन्तु यह एक वर्ष तक गठित नहीं हुई। 2006 में इसके सबसे पहले सदस्यो की नियुक्ति हुई। इसकी कई जिम्मेदारियाँ हैं परन्तु प्राधिकरण का प्राथमिक कार्य समुद्री सेवाओं का प्रावधान करना है। जिब्राल्टर बंदरगाह अब मुख्य रूप से जहाजो के लिए बंकर सेवा उपलब्ध कराता है। इसके अध्यक्ष जिब्राल्टर सरकार में पर्यटन, सार्वजनिक परिवहन और बंदरगाह मंत्री नील एफ़ कोस्टा हैं तथा रॉय स्टैंब्रूक मुख्य कार्यकारी अधिकारी और बंदरगाह के केप्टन हैं।

## इतिहास
19 फ़रवरी 1706 के दिन ग्रेट ब्रिटेन की महारानी ऐनी (1665–1714) ने जिब्राल्टर को मुक्त बंदरगाह का दर्जा प्रदान किया। हालांकि 18वी सदी के शुरुआत में जिब्राल्टर मुख्य तौर पर एक सैनिक आधार (गैरीसन) था तथा वाणिज्य की मात्रा लगभग न के बराबर थी। 1805 में हुए एतिहासिक ट्रफ़ैलगर के युद्ध के पश्चात जिब्राल्टर में अन्तरराष्ट्रीय व्यापार के लिए बंदरगाह स्थापित किया गया। 1823 में सबसे पहली बार कोई स्टीमर जिब्राल्टर में रुका और इसी के साथ इस बंदरगाह के बंकर सेवा उपलब्ध कराने वाले स्थान के क्रमिक विकास की शुरुआत हो गई।

सरकार द्वारा प्रशासित जिब्राल्टर बंदरगाह प्राधिकरण की स्थापना 1806 में हुई। इसके उत्तराधिकारी स्वतंत्र जिब्राल्टर बंदरगाह प्राधिकरण (जिब्राल्टर पोर्ट अथोरिटी) की स्थापना इस इबेरियाई प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश में 2005 में जिब्राल्टर बंदरगाह प्राधिकरण अधिनियम के पास होने के पश्चात हुई। संसद में पास हुए इस अधिनियम ने जिब्राल्टर की सरकार की कुछ जिम्मेदारियाँ भी प्राधिकरण को हस्तांतरित कर दीं। इस अधिनियम के प्रावधान बंदरगाह और नौवहन मंत्री द्वारा निर्धारित तिथि या तिथियों से प्रभावी हो गए। हालांकि प्राधिकरण की स्थापना 2005 में ही हो गई थी परन्तु 2006 तक स्वतंत्र जिब्राल्टर बंदरगाह प्राधिकरण का गठन नहीं हो पाया। 1 जून 2006 से प्राधिकरण के सदस्य प्रभावी हुए। बंदरगाह का कार्यालय उत्तरी मोल में स्थित है, जो जिब्राल्टर हार्बर के उत्तरी सिरे पर स्थित तरंगरोध है। सरकारी संघठन जिसने बंदरगाह का संचालन 1806 से 2006 तक किया था उसे भी जिब्राल्टर बंदरगाह प्राधिकरण के शीर्षक द्वारा संदर्भित किया जाता है, जैसा उत्तरी मोल पर स्थापित एक पट्टिका पर भी लिखा हुआ है।

## जिम्मेदारियाँ
प्राधिकरण का प्रमुख कार्य समुद्री सेवाओं का प्रावधान करना है। इसके पास बंदरगाह के बुनियादी ढांचे के रखरखाव व इसकी सुरक्षा के साथ-साथ अनुरक्षण की जिम्मेदारियाँ हैं। प्राधिकरण का कर्तव्य है कि वह बंदरगाह का संचालन अन्तरराष्ट्रीय मानको के अनुसार करे। इसे ब्रिटिश जिब्राल्टर क्षेत्रीय जल में जहाजों के संचलन का ध्यान रखना होता है। इसके साथ-साथ जरूरत पड़ने पर प्राधिकरण को खोज और बचाव की सेवा मुहैया करानी पड़ती है। जिब्राल्टर बंदरगाह प्राधिकरण को यह सुनिश्चित करना होता है कि बंदरगाह के भीतर की संस्थाएँ स्थानीय और अंतरराष्ट्रीय कानूनों का अनुपालन कर रही हैं। इसका कर्तव्य नए व्यापार को बढ़ावा देना है और बंदरगाह की हर वाणिज्यिक गतिविधि को सही प्रकार से संचालित करना है। इसकी जिम्मेदारी है कि यह सरकार के लिए विभिन्न साधनों द्वारा धन उत्पन्न करे। 

## सन्दर्भ

श्रेणी:जिब्राल्टर का इतिहास
श्रेणी:जिब्राल्टर की अर्थव्यवस्था
श्रेणी:जिब्राल्टर में परिवहन
श्रेणी:जिब्राल्टर सरकार
बास्किन-रॉबिन्स

**बास्किन-रॉबिन्स** एक श्रृंखला है आइसक्रीम प्रतिष्ठानों है कि प्रकृति में वैश्विक है, बर्ट Baskin और Irv रॉबिन्स 1953 में स्थापना की। उत्पादित आइसक्रीम में शामिल किया गया है Glendale, कैलिफोर्निया. कंपनी भी आइसक्रीम 5.800 से अधिक स्थानों, जिसमें से 2.800 शाखाओं संयुक्त राज्य अमेरिका में उपलब्ध थे के साथ दुनिया की सबसे बड़ी के एक विशेषज्ञ श्रृंखला है। बास्किन रॉबिन्स दुनिया भर में 30 से अधिक देशों में आइसक्रीम वितरण किया गया है। कंपनी में मुख्यालय है गुआंगज़ौ, मैसाचुसेट्स.

## सन्दर्भ
श्रेणी:अमेरिकी कम्पनियाँ
श्वेत सागर

**श्वेत सागर** या **सफ़ेद सागर** (रूसी: Бе́лое мо́ре, बेलोए मोरे; अंग्रेज़ी: White Sea, व्हाईट सी) रूस के पश्चिमोत्तरी तट पर स्थित बारेन्त्स सागर की एक खाड़ी है। इसके पश्चिम में कारेलिया क्षेत्र, उत्तर में कोला प्रायद्वीप और पूर्वोत्तर में कानिन प्रायद्वीप आते हैं जो सभी रूस के भाग हैं। इस कारणवश यह पूरा सागर रूस का निजी जलाशय माना जाता है और इसपर पूरी तरह रूस का नियंत्रण है। प्रशासनिक रूप से यह रूस के मूरमान्स्क ओब्लास्त, आरख़ान्गेल्स्क ओब्लास्त​ और कारेलिया गणतंत्र नामक संघीय खण्डों में बांटा जाता है। रूस की महत्वपूर्ण आरख़ान्गेल्स्क बनादारगाह इसी सागर के किनारे है और रूस के इतिहास में यहाँ से चलने वाले व्यापार का बहुत महत्व रहा है। सोवियत संघ के ज़माने में यह उस देश के नौसैनिक जहाज़ों और पनडुब्बियों के लिए एक महत्वपूर्ण अड्डा था। श्वेत सागर एक नहर के ज़रिये बाल्टिक सागर से जुड़ा हुआ है - इस नहर को सोवियत काल में क़ैदियों द्वारा खुदवाया गया था।

## कुछ दृश्य

File:Severodvinsk Yagry Island Beach.jpg|सेवेरोदविन्सक में श्वेत सागर का तट
File:Кандалакшский залив.jpg|कन्दालाक्शा क्षेत्र
File:Kiy-island Russia.jpg|श्वेत सागर में कीय द्वीप पर


## इन्हें भी देखें
* मूरमान्स्क ओब्लास्त
* आर्कटिक महासागर

## सन्दर्भ


श्रेणी:सागर
श्रेणी:आर्कटिक महासागर के सागर
श्रेणी:मूरमान्स्क ओब्लास्त
मूरमान्स्क

**मूरमान्स्क** (रूसी: Му́рманск, अंग्रेज़ी: Murmansk) रूस के सुदूर पश्चिमोत्तर में स्थित एक बंदरगाह शहर है जो उस देश के मूरमान्स्क ओब्लास्त नामक संघीय खंड की राजधानी भी है। यह कोला प्रायद्वीप के उत्तरी छोर पर बारेन्त्स सागर के किनारे बसा हुआ है। इस से कुछ दूर पश्चिम में रूस की नॉर्वे व फ़िनलैंड की अंतर्राष्ट्रीय सीमाएँ भी आती हैं। मूरमान्स्क शहर की स्थापना १९१६ में रूसी साम्राज्य के काल में हुई थी। पिछले कुछ वर्षों में इसकी आबादी तेज़ी से घटी है लेकिन यह अब भी आर्कटिक रेखा से उत्तर में स्थित सबसे बड़ा शहर है।

## कुछ दृश्य

File:Murmansk Train station.jpg|मूरमान्स्क रेलवे स्टेशन
File:MurmanskHarbour.jpg|मूरमान्स्क बंदरगाह
File:Мурманский оканариум.jpg|मूरमान्स्क ओशेनेरियम (समुद्रालय) - समुद्री जीवों का प्रदर्शन मंच
File:Вид на центр Мурманска.JPG|शहर का नज़ारा


## इन्हें भी देखें
* मूरमान्स्क ओब्लास्त
* कोला प्रायद्वीप

## सन्दर्भ


श्रेणी:मूरमान्स्क ओब्लास्त
श्रेणी:रूस के नगर
सामी भाषाएँ (यूरोप)

thumb|230px|उत्तरी यूरोप में सामी भाषाओं का विस्तार - 1. दक्षिणी सामी, 2. उमे सामी, 3. पीते सामी, 4. लूले सामी, 5. उत्तरी सामी, 6. स्कोल्त सामी, 7. इनारी सामी, 8. किलदीन सामी, 9. तेर सामी
**सामी भाषाएँ** (अंग्रेज़ी: Sami languages) उत्तरी यूरोप में उत्तरी फ़िनलैंड, नॉर्वे, स्वीडन और सुदूर पश्चिमोत्तरी रूस में बोली जाने वाली यूराली भाषाओं का एक समूह है। अक्सर ग़लती से इन सभी भाषाओं को एक ही भाषा समझा जाता है। इन भाषाओं को सामी लोग बोलते हैं, जिन्हें यूरोप में 'लैप्प' भी कहा जाता था, जिस वजह से इन भाषाओं को भी 'लैप्प भाषाएँ' कहा जाता था। वर्तमान युग में 'लैप्प' शब्द अपमानजनक माना जाता है इसलिए इन्हें 'सामी भाषाएँ' ही कहते हैं। उत्तरी सामी भाषा सभी सामी भाषाओं में से सबसे ज्यादा बोली जाती है और 75% सामी लोग इसी भाषा को बोलते हैं।

## इन्हें भी देखें
* सामी लोग
* युराली भाषाएँ

## सन्दर्भ


श्रेणी:यूराली भाषाएँ
श्रेणी:यूरोप की भाषाएँ
श्रेणी:सामी (यूरोप)
*
श्रेणी:रूस की भाषाएँ
श्रेणी:फ़िनलैंड की भाषाएँ
श्रेणी:स्वीडन की भाषाएँ
श्रेणी:नॉर्वे की भाषाएँ
त्रिपुर सुंदरी मंदिर

इससे निम्नलिखित मन्दिरों का बोध होता है-

*(१) त्रिपुर सुंदरी मंदिर, त्रिपुरा

*(२) त्रिपुर सुंदरी मंदिर, बांसवाड़ा

*(३) त्रिपुर सुंदरी मंदिर, हथियागढ़ (जबलपुर से १४ किमी दूर)
हैदराबादी बिरयानी

**हैदराबादी बिरयानी** () एक प्रकार की बिरयानी है जो भारत के हैदराबाद शहर से है। इसे बासमती चावल और मांस के साथ बनाया जाता है। यह हैदराबादी और मुग़लई खानों का मिश्रण है। उसकी लोकप्रियता के कारण, हैदराबादी बिरयनी को शहर का रूप माना जाता है।

## इतिहास
हैदराबादी बिरयानी का मूल अज्ञात है। दंतकथा के अनुसार, इसे 18वीं शताब्दी में निज़ाम आसफ़ जाह प्रथम के रसोईया ने बनाया था। बिरयानी अरब व्यापारों द्वारा लाए गए पुलाव का एक प्रकार है। 1857 में, जब मुग़ल साम्राज्य ने दिल्ली को खोया, हैदराबाद दक्षिण एशियाई संस्कृति का केन्द्र बना, जिससे हैदराबादी बिरयानी में कई नवाचार हुए। 

## इन्हें भी देखें
* हैदराबादी खाना
* हैदराबादी हलीम
* बिरयानी

## सन्दर्भ

श्रेणी:भारतीय खाना
श्रेणी:हैदराबादी खाना
श्रेणी:मुहाजिर खाना
कोला प्रायद्वीप

thumb|240px|कोला प्रायद्वीप
thumb|240px|आर्कटिक लोमड़ी
thumb|240px|उम्बोज़ेरो झील
**कोला प्रायद्वीप** (उत्तरी सामी: Guoládat, गुओलादत; रूसी: Ко́льский полуо́стров, कोल्सकी पोलुओस्त्रोव; अंग्रेज़ी: Kola Peninsula) रूस के सुदूर पश्चिमोत्तरी भाग में स्थित एक प्रायद्वीप है। रूस के मूरमान्स्क ओब्लास्त नामक संघीय खंड का अधिकतर भूभाग इसी प्रायद्वीप पर स्थित है। कोला प्रायद्वीप लगभग पूरा-का-पूरा ही आर्कटिक रेखा से उत्तर में स्थित है। यह तीन तरफ़ से समुद्र से घिरा हुआ है: उत्तर में बारेन्त्स सागर और पूर्व व दक्षिणपूर्व में श्वेत सागर। मूरमान्स्क का शहर इस प्रायद्वीप का सबसे बड़ा नगर है और 2010 की जनगणना में इसमें 3 लाख से ज़्यादा लोगों की आबादी थी।

## भौगोलिक विवरण
हालांकि कोला प्रायद्वीप बहुत उत्तर में होने के कारण बहुत सर्द होना चाहिए, गल्फ़ स्ट्रीम नामक गर्म समुद्री प्रवाह के पास से गुज़रने से यहाँ सर्दियों में तापमान उतना कम नहीं होता जितने की अपेक्षा हो सकती है। लेकिन ज़मीन और बारेन्त्स सागर में तापमान के अंतर के कारण यहाँ अक्सर शक्तिशाली हवाएँ भी चलती रहती हैं। गर्मियों में तापमान काफी कम रहता है और जुलाई के महीने का औसत तापमान केवल +11 °सेंटीग्रेड होता है। प्रायद्वीप के उत्तरी भाग में टुन्ड्रा क्षेत्र विस्तृत है जहाँ ज़मीन के नीचे सदैव जमा हुआ पर्माफ़्रोस्ट किसी बड़े वृक्ष को जड़ें पकड़ने ही नहीं देता - यहाँ केवल घास व झाड़ ही नज़र आते हैं। प्रायद्वीप के दक्षिण में ताइगा क्षेत्र है, जहाँ वृक्ष मिलते है।

## इतिहास
यहाँ 7000 ईसापूर्व काल से ही मानव उपस्थिति के चिह्न मिलते हैं लेकिन 1000 ईसवी तक यहाँ केवल सामी लोग ही रह रहे थे। 12वीं सदी में नोवगोरोद क्षेत्र से रूसी लोग यहाँ आकर बसने लगे जिनकी एक विशेष पहचान बन गई। इन्हें 'पोमोर' कहा जाने लगा, जिसका अर्थ रूसी भाषा में 'समुद्री लोग' है। यह इलाक़ा धीरे-धीरे नोवगोरोद गणतंत्र का हिस्सा बन गया। 1471 में मोस्को महा-ड्यूक राज्य ने इसपर क़ब्ज़ा कर लिया लेकिन यहाँ पर रूसी आते रहे। इन नए रूसियों ने स्थानीय सामी व पोमोर लोगों को अपने अधीन मेहनत-मज़दूरी करने पर मजबूर कर दिया। 16वीं सदी तक रूसी त्सार-राज्य और डेनमार्क-नॉर्वे राजशाही के बीच कोला प्रायद्वीप को लेकर खींचातानी शुरू हो गई, जिस वजह से रूसियों ने यहाँ अपनी उपस्थिति और भी मज़बूत करी। पूर्व से कोमी लोग और नेनेत्स लोग भी यहाँ आकर बसने लगे क्योंकि उनकी मातृभूमियों में उनके रेनडियर झुंडों में महामारी फैलने लगी थी। रूसी, कोमी और नेनेत्स के दबाव से सामी लोग उत्तर जाने लगे। 1916 में 'रोमानोव-ना-मूरमान' शहर की स्थापना हुई जो आगे चलकर मूरमान्स्क कहलाया।

सोवियत संघ के ज़माने में कोला प्रायद्वीप पर आबादी बहुत बढ़ी, हालाँकि अधिकतर लोग समुद्रतट और रेलमार्ग के किनारे ही आकर बसे। प्रायद्वीप का औद्योगीकरण हुआ और यहाँ सैनिक छावनियाँ बनवाई गई। गिलट (निकल) उत्पादन यहाँ का एक मुख्य कारोबार था। फ़ौजी परमाणु हथियारों और गिलट कारख़ानों के प्रदूषण से पार्यावरण को काफ़ी हानि हुई।

1991 में सोवियत संघ के टूटने पर यहाँ की अर्थव्यवस्था बिगड़ने लगी। 1989 से 2002 के बीच मूरमान्स्क ओब्लास्त के एक-चौथाई लोग यहाँ से चले गए। 2002 से 2010 के बीच आबादी एक लाख और कम हुई। इसके बावजूद यह क्षेत्र अभी भी उत्तरी रूस से सबसे अधिक शहरी और औद्योगिक इलाकों में से एक है।

## इन्हें भी देखें
* मूरमान्स्क ओब्लास्त
* श्वेत सागर

## सन्दर्भ


श्रेणी:मूरमान्स्क ओब्लास्त
श्रेणी:यूरोप के प्रायद्वीप
श्रेणी:रूस के प्राप्रायद्वीप
विल्नुस

अंगूठाकार|250x250पिक्सेल|विल्नुस
**विल्नुस** (*Vilnius*) यूरोप का एक नगर है। यह लिथुआनिया की राजधानी तथा सबसे बड़ा नगर है। इसकी जनसंख्या ५२३००० है। विल्निस लिथुआनिया के दक्षिणी-पूर्वी भाग में विल्निया नदी और नेरिस नदी के संगम पर स्थित है।

श्रेणी:लिथुआनिया
श्रेणी:शहर
पर्माफ़्रोस्ट

[thumb|240px|उत्तरी [कनाडा में पर्माफ़्रोस्ट से धरती पर बनी लकीरें]]
thumb|240px|पृथ्वी के उत्तरी गोलार्ध में पर्माफ़्रोस्ट का विस्तार
भूविज्ञान में **स्थायीतुषार** या **पर्माफ़्रोस्ट** (permafrost) ऐसी धरती को बोलते हैं जिसमें मिट्टी लगातार कम-से-कम दो वर्षों तक पानी जमने के तापमान (यानि शुन्य सेंटीग्रेड) से कम तापमान पर रही हो। इस प्रकार की धरती में मौजूद पानी अक्सर मिटटी के साथ मिलकर उसे इतनी सख़्ती से जमा देता है कि मिटटी भी सीमेंट या पत्थर जैसी कठोर हो जाती है। पर्माफ़्रोस्ट वाले स्थान अधिकतर पृथ्वी के ध्रुवों के पास ही होते हैं (जैसे कि साइबेरिया, ग्रीनलैंड व अलास्का), हालांकि कुछ ऊँचे पहाड़ी क्षेत्रों (जैसे कि तिब्बत व लद्दाख़) में भी जहाँ-तहाँ पर्माफ़्रोस्ट मिलता है। पर्माफ़्रोस्ट में खुदाई करना पत्थर तोड़ने की तरह होता है और इसके लिए अक्सर भारी औज़ारों की ज़रुरत होती है।

## इमारत निर्माण
पर्माफ़्रोस्ट वाले क्षेत्रों में इमारतों को खड़ा करने में काफ़ी कठिनाई होती है क्योंकि इन इमारतों की गर्मी से पर्माफ़्रोस्ट समय के साथ पिघलता है और इमारत की बुनियाद कमज़ोर पड़ जाती है। इस कारण से या तो इमारत के नीचे गहरे खम्बे गाड़कर उसे स्थिर करने की आवश्यकता होती है यह फिर नीचे के पर्माफ़्रोस्ट को इमारत की गर्मी से बचाने की ज़रुरत होती है।

## नक़्शेदार धरती
पर्माफ़्रोस्ट वाले इलाक़ों में धरती जमने से उसमें तरह-तरह के ज्यामितीय डिज़ाइन बन जाते हैं। मंगल ग्रह पर भी पर्माफ़्रोस्ट होता है और वहाँ भी ऐसी नक़्शेवाली धरती दिखती है।

## पर्माफ़्रोस्ट में जमे हुए जीवों का पुनःजीविकरण
सन् 2012 में कुछ रूसी वैज्ञानिकों ने साइबेरिया की पर्माफ़्रोस्ट में पिछले 30,000 वर्षों से अधिक से जमे हुए सिलीन स्टेनोफ़ाइला नामक एक पौधे के कुछ अंशों से उस पौधे को दुबारा जीवित कर दिया। उन्होंने अपने अनुसन्धान-प्रस्तुति में कहा कि इसपर अब फूल आ रहे हैं और यह उपजाऊ बीज भी बना रहा है। इस से उनका दावा है कि जीवों के अंश बर्फ़ में जमाने से दसियों हज़ारों साल तक सुरक्षित रहने की सम्भावना रखते हैं।

## इन्हें भी देखें
* बर्फ़

## सन्दर्भ


श्रेणी:भूविज्ञान
श्रेणी:पर्वतीय पारिस्थितिकी
केदैंऐ

thumb|200px|केदैंऐ क पुरना नगर

**केदैंऐ** और **केदैञै** (*Kėdainiai*) यह एक नगर लिथुआनिया में है। वह नगर देश का मध्य में है, नेवेज़िस नदी के पास। केदैंऐ में लगभग ३०६६८ निवासी रहते हैं।

श्रेणी:लिथुआनिया
श्रेणी:शहर
काज़ान

**काज़ान** (रूसी: Казань, तातार: Казан, अंग्रेज़ी: Kazan) रूस के तातारस्तान गणतंत्र खंड की राजधानी और सबसे बड़ा शहर है। यह रूस का आठवाँ सबसे अधिक आबादी वाला नगर है। काज़ान रूस के यूरोपीय भाग में वोल्गा नदी और काज़ानका नदी के संगम पर स्थित है। इस शहर में रूसी ईसाई और तातार मुस्लिम लोग दोनों बसते हैं। सन् २००५ में काज़ान शहर की स्थापना की १०००वीं सालगिरह मनाई गई। शहर के बीच का काज़ान क्रेमलिन (क़िला) काज़ान का सबसे जाना-माना स्थल है और इसके बीच में स्थित टूटी हुई क़ुल​ शरीफ़ मस्जिद का नवनिर्माण करवाकर इसका भी २००५ में उदघाटन हुआ। यह अब यूरोप की सबसे बड़ी मस्जिद है।

## इतिहास
ऐतिहासिक रूप से यह शहर कभी मंगोल सेनाओं के वंशजों की काज़ान ख़ानत का केंद्र हुआ करता था लेकिन सन् १५५२ में रूस के त्सार (सम्राट) ईवान भयानक ने इस क्षेत्र पर धावा बोला और इस शहर को हमेशा के लिए रूस के अधीन कर लिया। उसने भूतपूर्व ख़ान के किले के खँडहर-स्थल पर एक नया क़िला-नुमा (क़िले जैसा भव्य दुर्ग) निर्माण किया जिसे रूसी भाषा में 'क्रेमलिन' कहा जाता है।

## मौसम
काज़ान का मौसम ठंडा है। यहाँ सर्दियाँ लम्बी होती हैं - (जनवरी का औसत तापमान: −१०.४ °सेंटीग्रेड) और गर्मियाँ छोटी - (जुलाई का औसत तापमान: २०.२ °सेंटीग्रेड) होती हैं।

## कुछ दृश्य

File:Spasski Tower.JPG|काज़ान क्रेमलिन का स्पास्की बुर्ज
File:Bauman Street.jpg|शहर की बउमाना सड़क
File:Kazan church edit1.jpg|सर्वधर्म मंदिर - एक सांस्कृतिक केंद्र
File:Tatarstan Acad Sci.jpg|तातारस्तान विज्ञान अकादेमी


## इन्हें भी देखें
* तातार लोग
* तातारस्तान

## सन्दर्भ


श्रेणी:रूस के नगर
श्रेणी:तातारस्तान
श्रेणी:तातार
श्रेणी:रूस के गणतंत्रों की राजधानियाँ
मोही का युद्ध

thumb|240px|मोही के युद्ध का एक चित्रण
**मोही का युद्ध** (Battle of Mohi) या **सायो नदी का युद्ध** (Battle of the Sajó River) मंगोल साम्राज्य और हंगरी राज्य के बीच ११ अप्रैल १२४१ को लड़ा गया एक युद्ध था जो यूरोप पर मंगोल हमले का एक चरण था। यह पूर्वोत्तर हंगरी में सायो नदी के दक्षिणपश्चिम में स्थित मोही शहर के पास लड़ा गया। इस युद्ध में मंगोलों की पूर्ण विजय हुई और उन्होंने हंगरी को ध्वस्त कर दिया। हंगरी के लगभग आधे बस्ती-गाँव नष्ट कर दिए गए और हंगेरियाई लोगों की १५-२०% आबादी इसके पश्चात मारी गई।

## इन्हें भी देखें
* हंगरी
* मंगोल साम्राज्य

## सन्दर्भ


श्रेणी:हंगरी का इतिहास
श्रेणी:यूरोप का इतिहास
श्रेणी:मंगोल इतिहास
सरी सू नदी

**सरी सू नदी** या **सरीसू नदी** (काज़ाख़​: Сарысу, अंग्रेज़ी: Sary su River) मध्य काज़ाख़​स्तान में बहने वाली एक नदी है। यह काराग़ान्दी प्रांत में अतासू क्षेत्र में उत्पन्न होती है और पहले पश्चिम किज़िल-द्झ़ार​ की तरफ और फिर मुड़कर दक्षिणपश्चिम की ओर चलती है। बिरलेस्तिक और झ़ानाबास नामक बस्तियों के पास से गुज़रकर यह एक छोटी झीलों की शृंखला में अंत हो जाती है। इन झीलों को रूसी भाषा में ओज़ेरा सेगिज़ (यानि 'सेगिज़ झीलें') कहा जाता है लेकिन यह अक्सर सूखी हुई ही रहती हैं। किसी ज़माने में सरीसू नदी सिर दरिया की उपनदी हुआ करती थी लेकिन अब इसका पानी उस नदी से 100 किमी पहले ही ग़ायब हो जाता है। वैज्ञानिकों के अनुसार यह संभव है कि ज़मीन के नीचे से सरीसू का पानी चू कर सिर दरिया तक अब भी पहुँचता है।

## नाम और उच्चारण
तुर्की भाषाओं में 'सरी' का मतलब 'पीला (रंग)' और 'सू' का अर्थ 'पानी' होता है, यानि 'सरी सू' का मतलब 'पीला पानी' है। जिन स्थानों से यह नदी गुज़रती है (जैसे कि किज़िल-द्झ़ार और झ़ानाबास) उनके नामों में 'बिंदु-वाले 'झ़' के उच्चारण पर ध्यान दें क्योंकि यह 'झ' और 'ज़' से भिन्न हैं और 'टेलिविझ़न' जैसे शब्दों में मिलता है।

## इन्हें भी देखें
* काज़ाख़​स्तान

## सन्दर्भ


श्रेणी:क़ाज़ाक़्स्तान की नदियाँ
श्रेणी:मध्य एशिया की नदियाँ
मूरमान्स्क ओब्लास्त

right|thumb|220px|क्रासनोश्चेल्ये गाँव
**मूरमान्स्क ओब्लास्त** (रूसी: Му́рманская о́бласть, अंग्रेज़ी: Murmansk Oblast) रूस के सुदूर पश्चिमोत्तर में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। इसकी राजधानी मूरमान्स्क शहर है।

## भूगोल
मूरमान्स्क ओब्लास्त मुख्य रूप से कोला प्रायद्वीप पर स्थित है जो पूरी तरह आर्कटिक रेखा के उत्तर में स्थित एक बहुत ही ठंडा प्रदेश है। इसकी सीमाएँ पश्चिम में नॉर्वे व फ़िनलैंड से लगती हैं। यह उत्तर, पूर्व और दक्षिण में पानी से घिरा हुआ है और बारेन्त्स​ सागर तथा श्वेत सागर से किनारा रखता है। स्वीडन का नॉरबॉत्तेन ज़िला भी पश्चिम में पास ही स्थित है हालांकि स्वीडन रूस से सांझी सरहद नहीं रखता। इस ओब्लास्त के अधिकतर हिस्से पर पहाड़ हैं और ख़िबीनी पर्वत इसका सबसे ऊँचा स्थान हैं। इस ओब्लास्त का उत्तरी हिस्सा टुन्ड्रा में और दक्षिणी भाग ताइगा में आता है।

## इतिहास
ऐतिहासिक रूप से कोला प्रायद्वीप के मूल निवासी सामी लोग थे, जिन्हें यूरोप में 'लैप्प' भी कहा जाता था - लेकिन अब यह इस ओब्लास्त में एक छोटा-सा अल्पसंख्यक समुदाय ही हैं। १२वीं सदी के बाद रूसी लोगों ने यहाँ खोजयात्राएँ आरम्भ कर दी, लेकिन यहाँ पर मूरमान्स्क का शहर सन् १९१६ में ही जाकर स्थापित हुआ। सोवियत संघ की स्थापना के बाद २८ मई १९३८ को लेनिनग्राद ओब्लास्त के 'मूरमान्स्क ओक्रुग' क्षेत्र और करेलियाई स्वशासित सोवियत गणतंत्र के कन्दालाक्श्की ज़िले को मिलाकर इस मूरमान्स्क ओब्लास्त का गठन किया गया। १९२० की तार्तू संधि (Treaty of Tartu) के तहत पेचेंगस्की ज़िला फ़िनलैंड को दे दिया गया था ताकि वह देश बारेन्त्स सागर का तटवर्ती बन सके लेकिन १९४० में सोवियत संघ ने इसे वापस ले लिया और मूरमान्स्क ओबलास्त में मिला लिया।

## लोग
२०१० की जनगणना के अनुसार इस ओब्लास्त के ९२.२% लोग शहरी इलाक़ों में बसते हैं। राजधानी मूरमान्स्क के अलावा सेवेरोमोर्स्क, आपातिती, कन्दालाक्शा, मोन्चेगोर्स्क और कीरोव्स्क​ मुखत शहर हैं। जाति के अनुसार आबादी इस प्रकार बंटी हुई है:
* रूसी लोग - ८९%
* यूक्रेनी लोग - ४.८%
* बेलारूसी लोग - १.७%
* तातार लोग - ०.८%
* अज़ेरी लोग - ०.५%
* मोर्दवीन​ लोग - ०.२%
* करेलियाई लोग - ०.२%
* कोमी लोग - ०.२%
* सामी लोग - ०.२%
* अन्य - २.४%

## सैन्य महत्व
रूसी नौसेना के उत्तरी बेड़े का मुख्य अड्डा मूरमान्स्क से २५ किमी उत्तर में स्थित सेवेरोमोर्स्क शहर है। नौसेना के मूरमान्स्क ओब्लास्त में कई अन्य अड्डे और कारख़ाने भी हैं।

## मूरमान्स्क ओब्लास्त के कुछ नज़ारे

File:Botanischer Garten in Kirovsk.jpg|कीरोव्स्क में ध्रुवीय-पर्वतीय वनस्पति उद्यान
File:Monchegorsk factories.jpg|मोंचेगोर्स्क में गिलट (निकल) का एक कारख़ाना
File:Мурманский оканариум.jpg|मूरमान्स्क ओशेनेरियम (समुद्रालय) - समुद्री जीवों का प्रदर्शन मंच
File:Murmansk Train station.jpg|मूरमान्स्क रेलवे स्टेशन


## इन्हें भी देखें
* रूस के संघीय खंड
* ओब्लास्त

## सन्दर्भ


श्रेणी:मूरमान्स्क ओब्लास्त
श्रेणी:रूस के ओब्लास्त
श्रेणी:रूस के प्रशासनिक विभाग
सरदार

सरदार एक उपाधि है जिसका अर्थ नायक या प्रधान होता है।सरदार भारतीय-ईरानी क्षेत्र में कई अलग संदर्भों में *मुखिया* को कहते हैं। भारतीय परिदृश्य में आजकल सिख अपने नाम के आगे सरदार शब्द का इस्तेमाल करते हैं, हालाँकि मध्यकालीन मराठा सेना के प्रमुख और शेरपा पर्वतारोही दल के मुखिया कुछ ऐसे उदाहरण हैं जहाँ इनका इस्तेमाल उल्लेखनीय है। स्वतंत्र भारत के प्रथम गृहमंत्री वल्लभ भाई पटेल के नाम में भी सरदार प्रयुक्त है - हालाँकि न तो वे सिक्ख थे और न ही पंजाब से। वाराणसी के ग्वालवंशी अहीरो को भी यह पदवी प्राप्त है।

## संदर्भ
श्रेणी:भारतीय उपनाम
रशीद उद-दीन हमदानी

**रशीद उद-दीन** (फ़ारसी: , अंग्रेज़ी: Rashīd al-Dīn Tabīb; जन्म: १२४७; मृत्यु: १३१८), जिन्हें **रशीद उद-दीन फ़ज़्ल-उल्लाह​ हमदानी** (फ़ारसी: , अंग्रेज़ी: Rashīd al-Dīn Fadhl-allāh Hamadānī) भी कहते हैं, एक मध्यकालीन ईरानी चिकित्सक, गणितज्ञ और लेखक थे। उन्होंने इस्लामी इतिहास पर 'जामी अल-तवारीख़' (यानि 'इतिहासों का जमावड़ा') नामक एक बहुत विस्तृत ग्रन्थ लिखा था। इसे विशेषकर १३वीं और १४वीं शताब्दियों के इल्ख़ानी साम्राज्य के इतिहास का एक आधिकारिक दस्तावेज़ माना जाता है। इसमें मंगोलिया और चीन से लेकर स्तेपी क्षेत्र, मध्य यूरेशिया, अरबी प्रायद्वीप और यूरोप तक का विवरण दिया गया था। वे यहूदी-धर्मी थे लेकिन जीवन में आगे चलकर उन्होंने इस्लाम में धर्म-परिवर्तन कर लिया।

## इन्हें भी देखें
* इल्ख़ानी साम्राज्य

## सन्दर्भ


श्रेणी:इलख़ानी साम्राज्य
श्रेणी:ईरान का इतिहास
श्रेणी:इस्लाम का इतिहास
श्रेणी:मंगोल इतिहास
श्रेणी:इस्लाम में परिवर्तित लोगों की सूची
श्रेणी:यहूदी धर्म से इस्लाम में परिवर्तित लोगों की सूची
ग्रैंड कॅसमेट्स गेट्स

**ग्रैंड कॅसमेट्स गेट्स** () ब्रिटिश प्रवासी शासित प्रदेश जिब्राल्टर में स्थित एतिहासिक दरवाज़े हैं। इन दरवाज़ो को पहले **वॉटरपोर्ट गेट** () के नाम से जाना जाता था। ये शहर के किलेबन्द हिस्से में ग्रैंड कॅसमेट्स चौराहे में उत्तर-पश्चिम दिशा से प्रवेश पाने का जरिया हैं। ग्रैंड कॅसमेट्स स्क्वयर जिब्राल्टर के दो मुख्य और सबसे बड़े चौकों में से एक है, दूसरा मुख्य चौक जॉन मैकिन्टौश स्क्वयर है। वर्ष 1727 में निर्मित हुए इन दरवाज़ो को बनाने में चूना पत्थर और शाहबलूत पेड़ की लकड़ी का प्रयोग हुआ था।

## पृष्ठभूमि
रॉक ऑफ़ जिब्राल्टर एक कम भूडमरुमध्य द्वारा मुख्य भूमि स्पेन से जुड़ा हुआ है। रॉक ऑफ़ जिब्राल्टर दक्षिण में जिब्राल्टर के जलडमरूमध्य तक फ़ैली हुई है जो अटलांटिक महासागर के साथ भूमध्य सागर को जोड़ता है। यह रणनीतिक रूप से एक महत्वपूर्ण स्थान है जिस पर समय-समय पर विभिन्न स्म्राज्यों का कब्जा रहा। मूर, स्पेन और ब्रिटेन द्वारा बारी-बारी इस स्थान पर कब्जा किया गया था। रॉक अपने पूर्वी ओर से एक लंबी और खड़ी चट्टान है परिणामस्वरूप इस दिशा से जिब्राल्टर की मुख्य भूमि में प्रवेश दुर्गम है। शहर जिब्राल्टर की खाड़ी के तट के साथ पश्चिम की ओर स्थित है। कई वर्षों तक एक गेट के माध्यम से शहर की रक्षात्मक दीवार (जो खाड़ी के तट के साथ फ़ैली हुई है तथा शहर को घेरे हुए है) में उत्तर पश्चिम दिशा से समुद्र द्वारा प्रवेश पाया जाता था।

## मूरिश और स्पेनी संरचनाएँ
शहर में उत्तर दिशा की तरफ़ का रास्ता मूरिश किले द्वारा रक्षित्र किया जाता है। यह किला रॉक की ढलानों पर बना हुआ है तथा जिसकी दीवारें नीचे जिब्राल्टर की खाड़ी के किनारे तक फ़ैली हुई हैं। वर्ष 1310 के आसपास फर्डिनेंड IV ने जिराल्डा टावर के निर्माण का आदेश दिया। इस टावर को बनाने के पीछे का उद्देश्य गोदी बाड़े की रक्षा करना था तथा इसका निर्माण दीवार के पश्चिमी सिरे पर किनारे के पास हुआ। मूरो ने टावर से दक्षिण की तरफ़ खाड़ी के पश्चिमी किनारे के साथ बढ़ती हुई एक दीवार का निर्माण किया जिसे बाद में स्पेनिश सम्राज्य के दौरान सुधारा गया। जिराल्डा टावर को 1560 के दशक में इटली के अभियंता जियोवान जियाकोमो पलियेरी फ्रैटिनो द्वारा नॉर्थ बैस्टीयन में परिवर्तित कर दिया था। 

टावर के एकदम सामने दक्षिण दिशा में स्थित मैदान आज के समय में ग्रैंड कॅसमेट्स चौक है। यह चारों ओर से दीवारो द्वारा घिरा हुआ स्थान है जहाँ मूर अपनी गैली नावों का निर्माण करते थे। अपने निर्माण के पश्चात इन नावों को लंबी मेहराब द्वारा दीवार से वॉटरपोर्ट की तरफ़ निकाला जाता था। यह रास्ता निवर्तमान समय के ग्रैंड कॅसमेट्स दरवाज़ो के उत्तर में स्थित था।  

## दरवाज़ो का निर्माण
ग्रैंड कॅसमेट्स चौक पर स्थित बमबारी से सुरक्षित ग्रैंड कॅसमेट्स बैरक का निर्माण 1770 के दशक में शुरू हुआ। इसका निर्माण लम्बे अंतराल के पश्चात वर्ष 1817 में पूरा हुआ। 1815 में चौक से वॉटरपोर्ट की तरफ़ खुलते हुए दो दरवाज़ो को निर्मित किया गया जिससे गाड़ियां एक बार में ही दोनो तरफ़ आ-जा सकें।

## सन्दर्भ
;उद्धरण

;स्रोत

* 

* 

* 

* 

* 

## बाहरी कड़ियाँ

* 
 

श्रेणी:जिब्राल्टर के दरवाज़े
श्रेणी:जिब्राल्टर का सैन्य इतिहास
श्रेणी:जिब्राल्टर की इमारतें और संरचनाएँ
श्रेणी:जिब्राल्टर में परिवहन
साख़ा गणतंत्र

**साख़ा (याकूतिया) गणतंत्र** (रूसी: Республика Саха (Якутия), रेसपूब्लिका साख़ा (याकूतिया); साख़ा: Саха Өрөспүүбүлүкэтэ; अंग्रेज़ी: Sakha (Yakutia) Republic) रूस का एक संघीय खंड है जो उस देश की शासन प्रणाली में गणतंत्र का दर्जा रखता है। यह पूर्वोत्तर साइबेरिया क्षेत्र में स्थित है और आकार में लगभग भारत से ज़रा छोटा ही है। यह दुनिया में किसी भी राष्ट्रीय उपखंड (जैसे कि प्रान्त, प्रदेश, आदि) से बड़ा है - कहा जा सकता है कि यह विश्व का सबसे बड़ा प्रांत है। यह इतना बड़ा है कि इसके अन्दर तीन समय क्षेत्र आते हैं। अगर साख़ा गणतंत्र एक स्वतन्त्र देश होता तो वह विश्व का आठवाँ सबसे बड़ा देश होता (भारत के बाद और आरजेन्टीना से पहले)। इसकी राजधानी याकूत्स्क​ शहर (Якутск, Yakutsk) है।

साख़ा गणतंत्र में रहने वाला सबसे बड़ा समुदाय तुर्क-मूल के याकूत लोग हैं और दूसरा सबसे बड़ा समुदाय रूसी लोगों का है। यह रूस के दस स्वशासित तुर्क गणतंत्रों में से एक है और इसके विश्व-भर के तुर्क-मूल वाले देशों के साथ क़रीबी सम्बन्ध हैं, जैसे कि उज़बेकिस्तान, काज़ाख़स्तान, तुर्की, वग़ैराह। याकूत लोग, जिन्हें साख़ा लोग भी कहते हैं, पारंपरिक रूप से अपना गुज़ारा गाय और घोड़ों के मवेशी-पालन से करते हैं, हालांकि इस इलाके की अन्य जातियों में रेनडियर-पालन पर अधिक ज़ोर है। माना जाता है कि साख़ाओं के पूर्वज सैंकड़ों साल पहले मध्य एशिया से आये थे।

## इन्हें भी देखें
* याकूत लोग
* रूस के गणतंत्र

## सन्दर्भ


श्रेणी:साख़ा गणतंत्र
श्रेणी:रूस के गणतंत्र
श्रेणी:रूस के प्रशासनिक विभाग
श्रेणी:साइबेरिया